Държавен вестник, бр. 5, 2016 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  5
промяната да подаде до министъра на окол-
ната среда и водите:
1. актуализирано уведомление съгласно 
чл. 103, ал. 5, т. 5 ЗООС;
2. доказателства за промяната, удостове-
ряващи съответствие с изискванията на § 1, 
т. 43 от допълнителните разпоредби на ЗООС.
(2) В 10-дневен срок от получаване на уве-
домление по ал. 1 министърът на околната 
среда и водите или оправомощено от него 
длъжностно лице потвърждава промяната и 
изпраща копие от полученото уведомление и 
издаденото потвърждение до изпълнителния 
директор на ИАОС и органите по чл. 114, 
ал. 2 ЗООС. 
(3) В случай че не се установи промяната по 
ал. 1, министърът на околната среда и водите 
или оправомощено от него длъжностно лице 
отказва с мотивирано становище промяната 
на оператора.
(4) В 14-дневен срок от получаване на 
потвърждението по ал. 2 новият оператор в 
случай на ПСНРП подава до директора на 
РИОСВ, на чиято територия е разположено 
предприятието/съоръжението, актуализиран 
ДППГА по приложение № 2, а за ПСВРП – ак-
туализиран ДБ по приложение № 4 до изпълни-
телния директор на ИАОС, в един екземпляр 
на хартиен и на електронен носител.
(5) В 10-дневен срок от получаване на 
актуализиран ДБ по ал. 4 изпълнителният 
директор на ИАОС издава решение за одоб­
ряване на актуализирания ДБ.
(6) В 7-дневен срок от издаване на ре-
шението по ал. 5 изпълнителният директор 
на ИАОС изпраща на новия оператор, на 
Министерството на околната среда и водите 
(МОСВ) и на РИОСВ, на чиято територия се 
намира предприятието/съоръжението, по един 
оригинал от решението на хартиен носител и 
копие на електронен носител. Промяната на 
оператора и решението по ал. 5 се публикуват 
в регистъра по чл. 111, ал. 1, т. 6 ЗООС.
(7) До получаване на решението по ал. 5 
новият оператор е отговорен за изпълнение 
на мерките за предотвратяване на големи 
аварии и ограничаване на последствията от 
тях в одобрения ДБ и изискванията на глава 
седма, раздел I от ЗООС и на тази наредба.
(8) При планирани промени, свързани с 
промяна на оператора на част от съоръженията 
в ПСНРП или в ПСВРП, операторът подава 
до министъра на околната среда и водите ак-
туализирано уведомление за класификация на 
предприятието/съоръжението в съответствие 
с чл. 103, ал. 5 ЗООС, като се съобразява със 
сроковете и реда по чл. 103, ал. 4 и чл. 106, 
ал. 1 ЗООС – за ПСНРП, съответно по чл. 112, 
ал. 1 ЗООС – за ПСВРП.
Чл. 9. (1) В случаите по чл. 103, ал. 5, т. 4 
ЗООС операторът на ПСНРП или на ПСВРП 
е длъжен да осигури безопасно съхранение 
на неизползваните опасни вещества на пло-
щадката на предприятието/съоръжението в 
съответствие с изискванията на глава седма, 
раздел I от ЗООС, на тази наредба и на На-
редбата за реда и начина за съхранение на 
опасни химични вещества и смеси, приета с 
Постановление № 152 на Министерския съвет 
от 2011 г. (ДВ, бр. 43 от 2011 г.), както и тяхното 
екологосъобразно третиране в съответствие 
със Закона за управление на отпадъците и/
или други специализирани нормативни актове 
преди окончателното закриване или извеждане 
от експлоатация на предприятието.
(2) При подаване на уведомление в съот-
ветствие с чл. 103, ал. 5, т. 4 ЗООС операторът 
представя доказателства за изпълнение на 
изискванията по ал. 1.
(3) Разпоредбите на ал. 1 и 2 се прилагат 
и в случаите на окончателно закриване или 
извеждане от експлоатация на ПСНРП или 
на ПСВРП поради обявяване на оператора в 
несъстоятелност.
Раздел II
Обхват и съдържание на информацията и 
оценката по чл. 99б, ал. 1 ЗООС
Чл. 10. (1) При процедурата по преценяване 
на необходимостта за извършване на оценка на 
въздействието върху околната среда (ОВОС) 
съгласно чл. 99б, ал. 2, т. 1 ЗООС инвести-
торът/операторът представя като отделно 
приложение към искането по чл. 6, ал. 1 от 
Наредбата за ОВОС:
1. описание на съществуващи и одобрени ус-
тройствени планове, в т.ч. съгласувани такива 
по чл. 104 ЗООС, за имота/имотите – предмет 
на инвестиционното предложение, и за зоните, 
в които тези имоти са разположени;
2. описание и визуализация чрез подходящ 
картен материал на избраното местоположение 
на площадката и разстоянията до:
а) жилищни райони;
б) обекти с обществено предназначение 
по § 1, т. 29в от допълнителните разпоредби 
на ЗООС;
в) зони за отдих и рекреация;
г) транспортни пътища;
д) съседни предприятия и обекти, райони 
и строежи, които могат да бъдат източник 
на или да увеличат риска или последствията 
от голяма авария и да предизвикат ефект на 
доминото;
е) територии с особено природозащитно 
значение или значение за околната среда, 
защитени по силата на нормативен или ад-
министративен акт;
ж) обекти на културно-историческото 
наследство;
3. описание на опасните вещества от при-
ложение № 3 към ЗООС, които са или се 
предвижда да са налични в предприятието/
съоръжението, основните им опасни свойства 
и капацитета на съоръженията за тяхното 
съхранение и употреба;